Neka pitanja i odgovori:

1. *Može li se ekipa iz Varaždina ili Karlovca prijaviti na ekipno natjecanje?*

Odgovor: Da, može na Festival doći učenici iz bilo kog mjesta Hrvatske.

1. *Ako jedna škola prijavi više ekipa, može li dobiti popust?*

Cijena od 140 kuna uključuje i topli obrok za četiri osobe i mentora ( eventualno i jedna rezerva ), pa je već ova cijena više nego povoljna, jer se uz ekipno natjecanje učenici mogu natjecati i u pojedinačnoj konkurenciji.

1. *Može li se učenik prijaviti samo za pojedinačno natjecanje, a ne i za ekipno natjecanje?*

Može, za takve učenika će biti simbolična kotizaciju od 20 kuna.

1. *Hoće li biti nagrada ili kotizacije na smotri matematičkih plakata?*

Da, bit će simboličnih nagrada na smotri matematičkih plakata. Kotizacija će biti 40 kuna po plakatu odnosno grupi koja je izradila plakat, što uključuje topli obrok.

1. *Kako doći do Lipika?*

Osim autom ili autobusom može se doći vlakom ( presjedanje je u Banovoj Jaruzi ) iz pravca Zagreba ili Slavonskog Broda. Više pogledajte na internetskim stranicama Hrvatskih željeznica.

1. *Kad se predviđa kraj Festivala?* Vremenik još nije napravljen, no 18 sati je realno vrijeme da sve bude gotovo.
2. *Može li jedna ekipa biti sastavljena od učenika različitih osnovnih škola?* Može.
3. *Kakve veze ima ovaj festival s pulskim ( ili splitskim) festivalom i zašto se organizira mjesec kasnije?*

Glavni organizator festivala u Lipiku je Nenad Kuzmanović, koji je prvi započeo s ekipnim natjecanjima u Hrvatskoj. Još 2006. godine je kao predsjednik HMD - Podružnica Istra organizirao prvo, veliko, ekipno natjecanje u Puli. Kako od 2012. godine radi u Lipiku po drugi put organizira ovdje festival matematike. U Lipiku ima podršku škole, grada, a i sponzora ( zasada je to Izdavačka kuća Alfa, no još ih očekujemo ). Zanimanje za ovaj Festival je veliko.

Učenici koji su sudjelovali na drugim natjecanjima ( recimo u Puli ) mogu sudjelovati i na ovom natjecanju.

1. *Zašto nema ativnosti na ovom festiavalu i za srednjoškolce?*

Organizacija ovakvih festivala je veliki posao. Kraj svibnja ne odgovara srednjoškolcima zbog mature, a osnovcima je idealan termin.

1. *Što ako nakon prijave želimo promijeniti sastav ekipe?*

Može se promijeniti sastav na licu mjesta, kad predstavnik upisuje sastav ekipe.

1. *Hoće li se rezerve moći natjecati van konkurencije?*

Uvijek to omogućujemo pa se nadamo da ćemo i ove godine to moći učiniti.